
KISWAHILI 
MWONGOZO KARATASI YA 1
INSHA
MACHI, 2026
MUDA: SAA 1¾   

[bookmark: _GoBack]MWONGOZO WA KUSAHIHISHIA KISWAHILI 102/1,2026
1. Swali la lazima
[bookmark: _Hlk221113655]Kumekuwa na visa vingi mno vya matumizi ya mihadarati shuleni mwako.Wewe ni Kiranja wa Maslahi ya wanafunzi na umepata fursa ya kuhojiwa na Mkuu wa Idara ya Ushauri Nasaha kuangazia sababu za wanafunzi wengi kutumia mihadarati.Andika mahojiano yenu mpate suluhisho kwa changamoto hii.

Hii ni insha ya kiuamilifu:haya ni mahojiano
· Mtahiniwa aandike mahojiano kati ya wahusika wawili;
· Mkuu wa Idara ya Ushauri Nasaha na Kiranja wa Maslahi(Yeye)
· Anaweza kuwapa wahusika wake majina halisi
· Insha iandikwe kwa mtindo wa kitamthilia mf.
Mkuu wa Idara:
            Kiranja:

MIFANO YA HOJA
   SABABU ZA MATUMIZI YA MIHADARATI MIONGONI MWA 
   WANAFUNZI SHULENI
1. Shinikizo la rika/kushawishiwa na marafiki miongono mwao
1. Tamaa /hamu ya kutaka kujaribu
1. Ukosefu wa ushauri dhidi ya kutumia dawa hizo
1. Ukosefu /upungufu wa vielelezo bora katika jamii k.m wanaona walimu/wazazi wao wakitumia
1. Kuwepo kwa dawa hizi kila mahali;shuleni,nyumbani,masokoni,mitaani
1. Kutaka kujipa raha/burudani/kujipumbaza
1. Kuporomoka kwa maadili ya kijamii
1. Kutaka kupunguza msongo wa mawazo kutokana na shinikizo la kijamii
1. Kutaka wapate sifa k,v ujasiri,umahiri,kujiamini
1. [bookmark: _Hlk221114464]Wavyele/walezi kushindwa kudhibiti watoto wao
1. Sheria hafifu zinawafanya wauzaji na watumizi kuendeleza shughuli bila woga wowote
1. Kumiliki pesa nyingi/kupewa pesa nyingi na wazazi matajiri
1. Kupuuza ushauri nasaha kuhusu madhara yake
1. Umaskini;wengine huzitumia ili wasahau hali zao/changamoto wanazozipitia
1. Kuvunjika kwa muundo wa mshikamano wa jamii /uozo wa jamii/Uhuru uliopo katika jamii unaowafanya watende watakavyo
1. Ulegevu wa sera katika Idara ya Elimu kwa kutetea maslahi ya mwanafunzi/kutokuwa na adhabu kali kwa wanafunzi shuleni
SULUHISHO
i. Wanafunzi wahimizwe kuchagua masahibu wenye maadili
ii. Kuwaelimisha/kuwahamasisha kuhusu madhara ya mihadarati kwa afya yao
iii. Wanaohusika  kupewa ushauri nasaha au kutimuliwa shuleni wakikosa kubadilika
iv. Wavyele/walezi kuhimizwa kuwapa malezi bora watoto wao na kudhibiti mienendo yao mapema
v. Kutoa mwito kwa wanajamii kuimarisha maadili ya kijamii
vi. Wavyele  kushughulikia maslahi ya kibinafsi /kutowapa watoto wao wakiwa shuleni  fedha nyingi za mahitaji shuleni
vii. Wanaopatikana wakiwauzia wanafunzi mihadarati wachukuliwe hatua kali k.v.wakamatwe,watiwe mbaroni/watozwe faini
viii. Wazazi/walimu/viongozi wahimizwe kuwa vielelezo bora kwa wanafunzi
            Kadiria hoja za mtahiniwa

       TANBIHI
i. Asipozingatia sura ya mahojiano aondolewe alama 4 za sura (-4S)
ii. Akikosa mojawapo wa vipengele vya sura, ichukuliwe kuwa ni kosa la kimtindo tu
iii. Ni lazima kila hoja lifafanuliwe ama itolewe mfano/mifano mwafaka
iv. Ni sharti aangazie sababu za wanafunzi wengi kutumia mihadarati na atoe suluhisho kwa changamoto ya hali hiyo.

Akitoa sababu bila suluhisho au suluhisho bila sababu atakuwa ameshughulikia swali sehemu moja hivyo atuzwe < C+10/20


2 (a)Hazina ya “Nyota” ina manufaa mengi kwa vijana chipukizi. nchini.Thibitisha
 Hii ni insha ya maelezo/ufafanuzi
Insha iwe na kichwa; kwa herufi kubwa.

MANUFAA YA HAZINA YA ‘NYOTA’ KWA VIJANA NCHINI

Mtahiniwa anafaa aangazie manufaa ya hazina hii kwa vijana nchini;aeleze  namna vijana wamefaidika kutokana na kubuniwa kwa hazina ya Nyota.
Mtahiniwa anafaa adhihirishe kuwa hazina hiyo imeleta manufaa kwa vijana na aweke wazi manufaa hayo.
Wakati uliopo (-na-) uzingatiwe katika maelezo.
MIFANO YA HOJA
[bookmark: _Hlk222494777]MANUFAA YA HAZINA YA NYOTA KWA VIJANA
i. Ni njia bora ya kuangamiza umaskini/uhaba wa kazi nchini
ii. Fedha hizi zikitumiwa vizuri zinaweza kuangamiza/kupunguza visa vya uhalifu,uzembe
iii. Vijana hupata mtaji/fedha za kuanzishia biashara ambazo zinaweza /kuimarisha hali yao ya maisha
iv. Hupata mafunzo ya ujasiri amali k,v uandishi wa mpango wa biashara na usimamizi wa fedha hizo
v. Kupitia kwa washauri na walezi vijana  wanaweza kupata fursa ya kuungana na wanajasiri amali waliobobea katika biashara
vi. Vijana kupata vyeti vya kitaifa baada ya mafunzo
vii. Ni njia mojawapo ya kupata ajira; fedha hizo zinaweza kupunguza ukosefu wa  ajira maadamu huwasaidia vijana kujiajiri/kuajiri wengine
viii. Miradi wanayofanya vijana inaweza kuchangia maendeleo ya maeneo yao kwa kuongeza uzalishaji wa mali na huduma za kimsingi
ix. Vijana wanaweza kupata kwa urahisi masoko katika mitandao kwa biashara zao.
x. Vijana wanaweza kukuza nidhamu ya kifedha kwa kujifunza namna ya kujisimamia fedha k.v. kuweka akiba na kurejesha mikopo kwa muda unaofaa
xi. Vijana wanaweza kukuza na kuendeleza ujuzi na vipaji vyao  k.v.michezo,muziki,sanaa na ubunifu
xii. Vijana wanaweza kuwajibika na kuwa waadilifu na wenye nidhamu k.m.wanapofaulu katika kuzitumia fedha hizo vizuri,wanapofungua akaunti zao  kuweka akiba…
              Kadiria hoja za mtahiniwa
Tanbihi
i. Asipoandika kichwa, ni kosa la kimtindo;asiadhibiwe
ii. Hili si swali la mjadala lakini akizua mjadala ashughulikiwe  kwa kutuzwa tu upande wa manufaa ya hazina hiyo

(b) Tunga kisa kuthibitisha ukweli wa methali  hii:
[bookmark: _Hlk221080957]      “Maji yakimwagika hayazoleki” 
     Hili ni swali la methali:
     Maana: 
· Jambo likishatendeka ni vigumu kulirekebisha tena
· Mtu akishafanya kosa si rahisi kulirekebisha
· Baadhi ya mambo yanayofanywa ,matokeo yakehayawezi kufutwa hata kama tutajuta baadaye


 Matumizi:
 Hutumiwa kuwatahadharisha waja kuwajibika kwa maamuzi yoyote wafanyayo/wafikirie kwa  makini kabla ya Kutenda au kusema jambo

   Mtahiniwa anaweza kuandika ufafanuzi wa maana ya juu, na matumizi ya  
    methali au ayapuuze.(si lazima)

Hali hizi zinaweza kujitokeza.
1. Mwanafunzi /shule fulani kujihusisha katika wizi wa mtihani kisha matokeo yakafutiliwa mbali 
1. Mwanafunzi wa kike kujihusisha kayika mapenzi ya kiholelea na kushika mimba. 
1. Mwanafunzi asiposoma kwa bidi akafeli mtihani /maishani,hawezi kubadilisha  matokeo hayo mara tu mtihani ukishafanywa
1. Mapigano/matusi/matendo yoyote yanayoweza kusababisha kifo/mauaji,huwezi kufufua mwathiriwa
1. Wanafunzi wakigoma na kuaribu mali/vifaa vya shule- kuchoma mabweni,kuvunja madirisha….hata wakitibu na kuahidi kubadilika,mali iliyoharibiwa imekwishapotea


Tanbihi 
1. Ni sharti mtahiniwa  aandike kisa  kinachooana na methali husika(Maji yakimwagika hayazoleki)
1. Mtahiniwa akiandika kisa kinachopingana na methali hii atakuwa amejitungia swali atuzwe  bakshishi kiwango cha D-(01/20 au 02/20)
1. Mtahiniwa aonyeshe pande zote mbili za methali:
1. Maji yakimwagika 2. Hayazoleki
1. Akitunga kisa kwa kuegemea upande mmoja wa methali atakuwa hajajibu swali kikamilifu (Ameshughulikia swali nusu/ upande mmoja) ,basi atuzwe  < C+ 10/20
          Kadiria kisa cha mtahiniwa


(c) Tunga kisa kitakachotamatika kwa kifungu cha maneno haya: 
  …Nilijuta,nikawaangukia wavyele wangu miguuni na kuwaomba radhi huku machozi yakinitiririka njia mbili

Hii ni insha ya mdokezo(wa kutamatisha)
     Mtahiniwa atunge kisa kinachodhihirisha yafuatayo;
· Kosa alilofanya/kitendo alichofanya hadi kumshurutisha kuomba msamaha
· Chanzo cha kosa hilo
· Yaliyojiri hadi hatimaye akaanua kuomba msamaha
· Toni ni ya majuto/huzuni
          Tanbihi
1. Ni lazima msimulizi ajihusishe;ndiye mwathiriwa
1. Kisa kielezwe kwa kutumia nafsi ya kwanza umoja (ni-); kisa kirejelee wavyele na pengine wahusika wengine.
1. Kisa kisipooana na mdokezo,kikapachikwa tu,atakuwa amepotoka, atuzwe kiwango 
D (03/20) 
1. Akisimulia kisa kisichoonyesha majuto wala kuomba radhi/msamaha,atakuwa amepotoka  atuzwe kiwango  D (03/20)
1. Asipokamilisha kisa chake  kwa mdokezo lakini kisa kina ujumbe unaohitajika,atakuwa amejibu swali
1. Akidokezea  yaliyojiri baina yake na wavyele  na akajuta lakini akakosa kuomba msamaha atakuwa ameshughulikia  upande mmoja(hajajibu swali kikamilifu) ,basi atuzwe < C+ 10/20
	
Kadiria kisa cha mtahiniwa

USAHIHISHAJI KWA JUMLA - MAMBO YA KUZINGATIA
MAUDHUI
 Ni hoja mambo yanayozungumziwa, kuelezwa au kuhadithiwa kwa mujibu wa mada iliyoteuliwa.
 Ubunifu wa mtahiniwa hukisiwa kwa kutathmini uzito wa maudhui yake kulingana na mada teule.
 Hoja zinapotajwa na kuelezwa kikamilifu, weka alama ya mkwaju () pembezoni upande wa kulia kuonyesha uzingatia mwema wa maudhui.
MSAMIATI
 Ni jumla ya maneno yatumiwayo katika lugha husika
 Msamiati hutumiwa kulingana na mada teule
 Ukwasi wa lugha udhihike kwa kuikuza mada kwa kuifinyanga lugha kiufundi
 Mtahiniwa atumiapo msamiati au nahau kwa njia mwafaka, weka alama ya mkwaju () juu ya neno au fungu la maneno yenyewe.  Anapotumia msamiati au nahau kwa njia isiyofaa, weka alama ya makasi (x) juu ya neno au fungu la maneno.



MTINDO
Yafuatayo yazingatiwe:-
 Mpangilio wa maneno kiaya.
 Mtiririko na mshikamano mzuri wa mawazo kiaya katika insha nzima 
 Hati nadhifu/nzuri/zinazosomeka kwa urahisi
 Sura  nzuri ya insha izingatiwe
 Unadhifu wa kazi nzuri ya mtahiniwa
SARUFI
o Sarufi ndio msingi wa lugha.
o Mtahiniwa atunge sentensi sahihi zenye uwiano wa kisarufi ili 
kufanikisha mawasiliano yake.
o Kwa kila kosa la sarufi litokezeapo kwa mara ya kwanza, lipigie neno lenyewe mistari miwili chini yake (=).
Mifano ya makosa ya sarufi:
 Matumizi mabaya ya viwakifishi
 Kutumia herufi kubwa/ndogo mahali pasipofaa
 Mpangilio mbaya wa maneno katika sentensi
 Mnyambuliko wa vitenzi isivyofaa
 Matumizi yasiyofaa ya ngeli na viambishi, nyakati, hali, vihusiano
HIJAI  
o Ni makosa ya maendelezo.
o Kwa kila kosa la hijai litokezeapo mara ya kwanza, lipigie mstari mmoja   chini yake ( _ )
Mifano ya makosa ya hijai:
 Kutenganisha kwa neno k.m.aliye  kuja badala ya aliyekuja
 Kuunganisha maneno ovyo k.m kwa sababu, kwa kuwa,kwa vile badala ya kwa sababu, kwa kuwa,kwa vile 
 Kuongeza herufi isiyofaa(matumizi ya tabdila) k.m. hongea badala ongea,piya –pia,tambuwa-tambua,afiya-afya
 Kuacha alama inayotarajiwa katika herufi/neno fulani k.m mtot-mtoto, aliekuja- aliyekuwa
 Kuacha ritifaa au kuakifisha mahali pasipofaa k.m ngombe, ngo’mbe, n’gombe-ng’ombe
 Kuandika tarakimu k.m.27/8/19
 Kuandika maneno kwa kifupi kama vile k.v, k.m, n.k,k.h



VIWANGO TOFAUTI VYA UKADIRIAJI ALAMA TOFAUTI MAELEZO KWA UFUPI

KIWANGO CHA D- (01 – 02):
- Insha haina mpangilio maalumu, haieleweki, km kunakili swali au kujitungia swali  na kulijibu.
- Kuandika kwa lugha isiyo ya Kiswahili.
- Insha za aina hii hazieleweki.

KIWANGO CHA D (03):
- Utiririko wa mawazo haupo.
- Insha haieleweki.
- Hoja hazikuelezwa kikamilifu.
- Mtahiniwa amepotoka kimaudhui
- Hakuzingatia urefu.
- Kuna makosa mengi ya kila aina.

KIWANGO CHA D+ (04 – 05):
- Insha ina makosa ya kila aina, lakini unaweza kutambua anachojaribu kusema mtahiniwa.
- Ina lugha dhaifu ya Kiswahili na haina mpangilio.
- Anawasilisha ujumbe kwa njia isiyoeleweka kikamilifu.
- Hana uhakika wa matumizi ya lugha na hupotoka mara kwa mara.
- Mpangilio hafifu wa kazi na hujirudia rudia.
- Ana athari ya lugha ya kwanza km. papa badala ya baba nk.


KIWANGO CHA C- (06 – 07):
- Ana shida ya kuwasilisha mawazo yake.
- Hana msamiati wa kutosha wala muundo wa sentensi ufaao.
- Mada haikukuwa vizuri na kuendelezwa ifaavyo.
- Ana makosa mengi ya sarufi, hijai na msamiati.

KIWANGO CHA C (08):
- Anawasilisha ujumbe lakini kwa njia hafifu.
- Hana ubunifu wa kutosha na dhana tofauti tofauti hazijitokezi wazi.
- Uakifishaji wa sentensi si mzuri.
- Amejaribu kushughulikia mada aliyopewa.
- Ana makosa ya hijai, sarufi na msamiati

KIWANGO CHA C+ (09 – 10):
- Anawasilisha ujumbe vizuri lakini kwa njia isiyo na mvuto.
- Dhana tofauti tofauti zimeanza kujitokeza japo kwa njia hafifu
- Kuna mtiririko wa mawazo japo hana ufundi wa lugha unaofaa.
- Misemo, methali na tanakali za sauti zimetumika kwa njia hafifu.
- Ameshughulikia mada aliyopewa kwa utiririko mzuri.
- Kuna makosa ya sarufi,hijai na msamiati lakini bado insha inaeleweka.

KIWANGO CHA B- (11 – 12):
- Mtahiniwa anawasilisha ujumbe wake kwa kuonysha hoja tofauti tofauti akizingatia mada.
- Ana utiririko mzuri wa mawazo.
- Ana uwezo wa kutumia miundo tofauti tofauti ya sentensi.
- Makosa ni ya hapa na pale.

KIWANGO CHA B (13):
- Mtahiniwa anadhihirisha hali ya kumudu lugha.
- Anawasilisha ujumbe wake waziwazi kwa mawazo yanayodhihirika akizingatia mada.
- Matumizi ya lugha ya mnato yamejitokeza.
- Anatumia mifano michache ya msamiati mwafaka.
- Matumizi ya tamathali za semi yanaanza kudhihirika.
- Kuna makosa machache ya hapa na pale.

KIWANGO CHA B+ (14 – 15):
- Mawazo ya mtahiniwa yanadhihirika.
- Mtahiniwa anawasilisha ujumbe wake kwa njia inayovutia kwa urahisi akizingatia mada.
- Uteuzi wake wa msamiati ni mzuri.
- Sarufi yake ni nzuri.
- Makosa yanaweza kutokea hapa na pale.

	KIWANGO CHA A- (16 – 17)
- Msamiati na sarufi ni nzuri.
- Uakifishaji mzuri sana.
- Lugha imepambwa.
- Utiririko mzuri wa mawazo.
- Mawazo yanadhihirika vizuri.
			
KIWANGO CHA A (18):
- Lugha ya mnato/Msamiati wa hali ya juu.
- Sarufi nzuri zaidi.
- Ufundi wa juu wa sentensi.
- Makosa ni nadra kupatikana.
- Mada imezingatiwa vyema.

KIWANGO CHA A+ (19 – 20):
- Ujumbe unalingana na mada/Mawazo yanadhihirika wazi.
- Hoja zimekomaa.
- Msamiati wa juu.
- Makosa yote yasizidi matano.
Mtahini aisome insha yote ili aweze kuikadiria katika viwango mbalimbali vilivyopendekezwa yaani A, B, C, D kutegemea popote pafaapo.
Kila insha ikadiriwe kulingana na urefu wake.

TAZAMA JEDWALI KUHUSU UREFU

MANENO		      KURASA               
9                                              1 ½ 
1. 1¾
1. 2
1. 2½
1. 2¾
1. 3¾
1. 4½



IDADI YA MANENO

375>                                                  Insha kamili
275-374                                             Insha robo tatu
175-274                                             Insha nusu
<175                                                  Insha robo

TANBIHI:	Baada ya kusahihisha mtahini aandike udhaifu wa mtahiniwa (sababu za kudhihirisha kutetea kiwango anachotuza) k.m. Maudhui/Mada, Sarufi, Hijai, Mtindo, Urefu, Kupotoka….







1

